Από πλευράς τοποθεσίας, το σπίτι βρίσκεται σε καλό σημείο, κοντά σε σούπερ μάρκετ, εστιατόρια και στάση λεωφορείου. Από πλευράς διαμονής, το σπίτι έχει πρόβλημα υγρασίας που γίνεται εντονότερη όσο πλησιάζει το βράδυ (μέσα στο σπίτι είχε κρύο και φορούσαμε πουλόβερ ενώ έξω είχε ζέστη, μύριζε έντονα ο χώρος το βράδυ όταν κοιμώμασταν και εντονώτατα το μπάνιο το πρωί παρότι αφήναμε το παράθυρο ανοιχτό, αλλά και τα ρούχα μας στη ντουλάπα πήραν οσμή και οι βαλίτσες μας που τις είχαμε ακουμπησμένες στο πάτωμα). Από πλευράς διαρρύθμισης χώρου, τα δύο υπνοδωμάτια είναι στην ουσία μία κρεβατοκάμαρα και ένα καθιστικό που έχει μετρατραπεί σε υπνοδωμάτιο, χωρίζονται με πόρτα από τζάμι και όταν άναβε ο ένας το φως ξυπνούσε ο άλλος μέσα ενώ για να πάει αυτός που κοιμάται στο μέσα υ/δ στην τουαλέτα ή την κουζίνα πρέπει αναγκαστικά να διασχίσει το άλλο υ/δ. Ως προς τις παροχές, η αναφορά στο ότι παρέχονται πετσέτες σημαίνει μία πετσέτα προσώπου και μία σώματος κατ άτομο δηλαδή όσες μέρες και αν μείνει κάποιος, (μείναμε 8 ημέρες) παραπάνω δεν δίνονται αλλά δεν υπάρχει εξ αρχής ενημέρωση ώστε να φέρουμε μαζί παρά η οικοδέσποινα μας είπε για επιπλέον χρέωσή τους με 5€ αλλιώς να ακυρώσουμε και να φύγουμε γιατί δεν είναι πεντάστερο ξενοδοχείο να μας φέρνει πετσέτες. Προτιμήσαμε να αγοράσουμε από κατάστημα. Δεν υπήρχαν αρκετά αναλώσιμα που να επαρκούν για τις 8 ημέρες διαμονής μας οπότε αναγκαστήκαμε να αγοράσουμε επιπλέον χαρτί τουαλέτας, χαρτί κουζίνας και σακούλες σκουπιδιών. Από πλευράς καθαριότητας, οι συσκευές και τα σκεύη του σπιτιού είχαν θέματα, ειδικά ο φούρνος μικροκυμάτων είχε μούχλα και μύριζε πολύ άσχημα, τα ντουλάπια της κουζίνας είχαν εσωτερικά σκόνη και στο ψυγείο βρήκαμε μαλλιά και χυμένους χυμούς οπότε καταλήξαμε να τρώμε έξω. Θεωρώ πως η επιλογή μας να μείνουμε σε κατάλυμα/σπίτι αντί του απρόσωπου όπως λέγαμε ξενοδοχείου δεν μας δικαίωσε καθώς εν τέλει δαπανήσαμε περισσότερα χρήματα για να καλύψουμε τις αυτονόητες ανάγκες μας και ταλαιπωρηθήκαμε άσκοπα ενώ η οικοδέσποινα θεώρησε πιο συμφέρουσα τη λύση να ακυρώσουμε και να φύγουμε όταν ζητήσαμε απλώς το αυτονόητο, παραπάνω από μία πετσέτα για τις 8 μέρες διαμονής 2 ατόμων. Σημειωτέον είχαμε ενημερώσει την οικοδέσποινα πως χρειαζόμασταν το κατάλυμμα για να συμμετάσχουμε στις εξετάσεις της Εθνικής Σχολής Δικαστών και αυτό μεταφράζεται στο ότι η παραμονή μας στο χώρο περιοριζόταν σε 1-2 ώρες το πρωί που ετοιμαζόμασταν για να φύγουμε και 2 ώρες το βράδυ (μπάνιο και προετοιμασία για ύπνο) οπότε οι ανάγκες μας ήταν οι απολύτως στοιχειώδεις χωρίς απαιτήσεις που να αρμόζουν σε πεντάστερο ξενοδοχείο.